**Αγαπητοί γονείς,**

Θα θέλαμε τη συγκατάθεσή σας για τη συμμετοχή του παιδιού σας στην «*Έρευνα για τις συμπεριφορές που συνδέονται με την υγεία των έφηβων – Κοινότητες που Νοιάζονται*» που θα διενεργηθεί από το Ερευνητικό Πανεπιστημιακό Ινστιτούτο Ψυχικής Υγείας, Νευροεπιστημών & Ιατρικής Ακριβείας (ΕΠΙΨΥ / Ιατρική Σχολή ΕΚΠΑ, [www.epipsi.gr](http://www.epipsi.gr)) σε συνεργασία με το Κέντρο Πρόληψης των Εξαρτήσεων και Προαγωγής της Ψυχοκοινωνικής Υγείας της περιοχής σας («**ΠΥΞΙΔΑ**»).

**Σκοπός και χαρακτηριστικά της έρευνας:** Η έρευνα απευθύνεται σε εφήβους ηλικίας από 11 έως 18 ετών και εστιάζει στη μελέτη του εφηβικού τρόπου ζωής, δηλαδή συμπεριφορών (ελεύθερος χρόνος, κάπνισμα, αλκοόλ, σχολικός εκφοβισμός, κτλ.) και αντιλήψεων (για το σχολείο, τη γειτονιά και τις παρέες) και χαρακτηριστικών της εφηβείας (πίεση από το σχολείο, κοινωνικοποίηση, κτλ.) που συνδέονται με την ψυχοκοινωνική υγεία των εφήβων, σε κάθε ένα από τα πλαίσια στα οποία δρουν και αναπτύσσονται: την οικογένεια, το σχολείο, τις παρέες, το διαδίκτυο και τη γειτονιά.

**Διαδικασία:** Στην αίθουσα των Η/Υ του σχολείου, οι μαθητές θα συμπληρώσουν ηλεκτρονικά ανώνυμο ερωτηματολόγιο. Όλη η διαδικασία θα πραγματοποιηθεί με τη διακριτική παρουσία εκπαιδευτικού. Η έρευνα έχει την έγκριση του Υπουργείου Παιδείας.

**Οφέλη από την έρευνα:** Η έρευνα παράγει πολύτιμα επιστημονικά δεδομένα για πλήθος συμπεριφορών, στάσεων και αντιλήψεων και χαρακτηριστικών της εφηβείας που αλληλεπιδρούν προς την υιοθέτηση ή μη εξαρτητικών συμπεριφορών. Τα ευρήματα της έρευνας αξιοποιούνται κυρίως από επαγγελματίες πρόληψης, κατά τον σχεδιασμό και την εφαρμογή προγραμμάτων σε μαθητές, γονείς και εκπαιδευτικούς, με απώτερο στόχο την καλλιέργεια των δεξιοτήτων των εφήβων στην αποφυγή συμπεριφορών που θέτουν την υγεία τους σε κίνδυνο.

**Κίνδυνοι:** Δεν υπάρχουν κίνδυνοι από τη συμμετοχή των εφήβων στην έρευνα.

**Ανωνυμία/Εμπιστευτικότητα:** Τα δεδομένα που θα συλλεχθούν θα είναι ανώνυμα. Θα συγκεντρωθούν σε βάση δεδομένων στο ΕΠΙΨΥ για στατιστική επεξεργασία και θα διατηρούνται σε ειδικό χώρο στον οποίο θα έχουν πρόσβαση μόνο τα μέλη της ερευνητικής ομάδας. Τα ευρήματα της έρευνας παρουσιάζονται σε πίνακες και γραφήματα για το σύνολο της χώρας και ανά περιφέρεια και νομό—όχι ανά πόλη, δήμο, σχολείο ή τμήμα ξεχωριστά.

**Δικαίωμα άρνησης:** Παρακαλούμε σημειώστε ότι η συμμετοχή είναι προαιρετική, δηλαδή οι μαθητές/-τριες έχουν το δικαίωμα να αρνηθούν τη συμμετοχή τους στην έρευνα ή να διακόψουν τη συμπλήρωση του ερωτηματολογίου οποιαδήποτε στιγμή το κρίνουν (στην περίπτωση αυτήν, οι έως τότε απαντήσεις τους δεν θα καταχωρούνται στο σύστημα), δίχως συνέπειες.

Ευελπιστούμε στο ότι κατανοείτε τη συμβολή της μελέτης αυτής στην προαγωγή της υγείας των μαθητών στη χώρα μας και ότι δεν έχετε αντίρρηση να συμμετάσχει το παιδί σας σε αυτήν.

**Παρακαλούμε** **να** **δηλώσετε τη συναίνεσή σας ή μη α) υπογράφοντας στο παρακάτω πλαίσιο και β) μεριμνώντας στο να επιστραφεί το έντυπο αυτό στη Διοίκηση του σχολείου.**

Σας ευχαριστούμε εκ των προτέρων για τη συνεργασία.

|  |
| --- |
| Ονοματεπώνυμοπαιδιού: .............................................................................. Τμήμα: ………. |
| □ *Αποδέχομαι τη συμμετοχή του παιδιού μου στην ομάδα εστιασμένης συζήτησης*  | □ *Δεν αποδέχομαι τη συμμετοχή του παιδιού μου στην ομάδα εστιασμένης συζήτησης* |
| Ονοματεπώνυμο .......................................................................  Υπογραφή γονέα ....................................... |
| Ημερομηνία ........................................ |